ጣልያን ዲኻ?” እናበለ ደጋጊሙ ክምርቕን ከመስግንን ተሰምዐ። ጸኒሑ ዶክ ፖሚላ ሓደ ካልእ ሰብ ከድሕን ከኣለ። “እቲ ሰብ ዝሞተ ይመስል ነበረ፣ ኣዒንቱ ቋሕ ኢሎም መሓውሩ ግን ኣይንቀሳቐሱን ነበሩ። ጸኒሑ ግን ብሃንደበት ሓዘኒ” ይብል እቲ ሓኪም። ዕድሉ ጸቢቑሉ ኸኣ እቲ ሰብ ክድሕን ከኣለ። “እቶም ክልተ ሰባትሲ ደሓኑ፣ ካልኦት ከምኦም ዘየስተብሃናሎም ዶ’ዀን ነይሮም ይዀኑ ኢለ ንነብሰይ ኵሉ ጊዜ’የ ዝሓታ ... ከእዊ ዘይከኣለ ...መሓውሩ ከንቀሳቕስ ዘይከኣለ ሰብ ነይሩዶ ይኸውን?” እናበለ እቲ ዶክተር ንነብሱ ብቐጻሊ ይሓታ። ኣብቲ እዋንቲ 800 ሰባት ጥሒሎም ተባሂሉ ኣብ ሚድያታት ዓለም ተቓልሐ። ማተኦ ረንዚ፡ ናይ ሽዑ ዝነበረ ቀዳማይ ሚኒስተር፡ ነታ ዝጠሓለት ጃልባ ተሳሒባ ክትወጽእ፡ እቶም ዝሞቱ ድማ ብግቡእ ክቕበሩ ኣዘዘ። ካብ ሽዑ ጀሚራ’ያ ዶክ.
